bærbar datamaskin
Store norske leksikon,Teknologi og industri,IT
Bærbar datamaskin er en personlig datamaskin (PC) som er liten og lett og har nedslåbar skjerm, slik at man enkelt kan ta den med seg og bruke den på ulike steder.
Bærbare datamaskiner kom på markedet allerede i begynnelsen av 1980-årene, men først mot slutten av tiåret ble de tilstrekkelig lette og kraftige og fikk gode nok batterier til å få gjennomslag i markedet. Fra denne tiden stammer den engelske betegnelsen laptop.I dag (2017) er bærbare PCer meget kompakt konstruert, med lav vekt, LCD-skjermer av høy kvalitet, oppladbare batterier til mange timers bruk, og datakraft fullt på høyde med bordmodellene.I starten var de bærbare maskinene ofte tilleggsutstyr til en kraftigere bordmodell. Mange oppgaver som tidligere ble utført på bærbare PCer gjøres nå på nettbrett og smarttelefoner. PCens fordeler er at de har et ordentlig tastatur, og at de enkelt kan kople seg til mange eksterne enheter som mus og skriver. Les mer i Store norske leksikon datamaskin